කතෝලිකපූජකවරු දෙදෙනකු ලෙස පෙනී සිටිමින් යාපනය, කිලිනොච්චිය ඇතුළු දිවයිනේ ප්‍රදේශ ගණනාවක පුද්ගලයන් රාශියක් අමෙරිකා එක්සත් ජනපදය වෙත යවනවා යැයි රුපියල් කෝටි දෙකකට අධික මුදලක් වංචා කළ පූජකවරු දෙදෙනා ගම්පොළ විශේෂ අපරාධ විමර්ශන කාර්යාංශය මගින් අත්අඩංගුවට ගෙන ඇත.මේ දෙදෙනා ජූලි 27 දක්වා රක්ෂිත බන්ධනාගාර ගතකරන ලෙස ගම්පොළ ප්‍රධාන මහේස්ත්‍රාත් උපාලි ගුණවර්ධන මහතා නියෝග කළේ ය.මෙසේ රක්ෂිත බන්ධනාගාර ගතවූයේ ගම්පොළ හෝටලයක තාවකාලිකව නවාතැන් ගෙන සිටි වික්‍රමආරච්චිලාගේ රන්දුල වීරසිංහ, නැමති අය හා ගම්පොළ හීල් වීදියේ පදිංචි තෝමස් දොරේසාමි රාජයියා ජෝන් අධිෂමනී දෙදෙනාය.